text: Se ulovligt fyrværkeri sprænges her - for farligt at flytte
  19 december 2015 kl. 07.50
  På en nedlagt ejendom fandt politiet fem ton ulovligt fyrværker – her under 37.000 kanonslag og 1000 krysantemumbomber i forskellige størrelser. 
  Efter et tip fra en borger fandt Syd- og Sønderjyllands Politi fredag eftermiddag de store mængder ulovligt fyrværkeri i en lagerhal på en ubeboet ejendom på Bommerlundvej mellem Rødding og Jels.
  Store dele af den ulovlige fyrværkeri var så farlig, at den skulle sprænges under kontrollerede former på stedet.
  Politiet indledte sin aktion på Bommerlundvej i Rødding fredag ved 17-tiden. Foruden politiet og Hærens Ammunitionsryddere deltog Beredskabsstyrelsen med 14 mand og fem udrykningskøretøjer i aktionen.
  En 40-årig mand fra lokalområdet er anholdt, og sigtes blandt andet for at have bragt andres liv og førlighed i fare.
  Se sprængningen til sidst i videoklippet.
  
  